A CSOK-hitel elvi maximális összege 2 gyermekre 10, három gyermekre 15 millió forint. A ténylegesen felvehető hitelösszeg függ a megvásárolni kívánt ingatlan értékétől és az igénylők igazolható jövedelmétől.    Általános szabály, hogy a felvehető hitel az ingatlan értékének a 80%-áig terjedhet. A bankok azonban általában ennél alacsonyabb összeghez, a hitelbiztosítéki értékhez kötik a maximális felvehető összeg nagyságát.    További korlátot az igazolt jövedelem nagysága jelent. A hitel havi törlesztőrészlete nem lehet nagyobb, mint az igazolható havi jövedelem 50 vagy 60 százaléka (60% akkor lehet, ha a havi jövedelem 500 ezer forint feletti).